**SADARBĪBAS LĪGUMS**

par Eiropas Sociālā fonda Plus projekta Nr. 4.2.2.3/1/24/I/001

“Pedagogu profesionālā atbalsta sistēmas izveide” īstenošanu

*Līguma parakstīšanas datums ir pēdējais laika zīmoga datums*

**Valsts izglītības attīstības aģentūra** (turpmāk – Projekta īstenotājs), vienotais reģistrācijas Nr. 90001800413, Vaļņu iela 1, Rīga, LV-1050, tās direktora pienākumu izpildītājas, Pedagogu profesionālā atbalsta departamenta direktores Intas Ozolas personā, kura rīkojas, pamatojoties un Izglītības un zinātnes ministrijas 2024. gada 29. decembra rīkojumu Nr. 13-2.1e/24/706 “Par Valsts izglītības attīstības aģentūras direktora amata pienākumu pildīšanu“, no vienas puses un

**\_\_\_\_\_\_\_\_\_\_\_\_\_\_\_\_ novada pašvaldība,** reģistrācijas Nr. \_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_ (turpmāk tekstā – Sadarbības partneris), no otras puses, abas puses turpmāk kopā tekstā sauktas Puses, bet katra atsevišķi - Puse,

ievērojot Ministru kabineta 11.06.2024. noteikumus Nr. 358 “Eiropas Savienības kohēzijas politikas programmas 2021. – 2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.3. pasākuma "Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam"” īstenošanas noteikumi” (turpmāk – SAM MK noteikumi) un

2024.gada 27. decembra vienošanos ar Centrālo finanšu un līgumu aģentūru par Eiropas Sociālā fonda Plus projekta “Pedagogu profesionālā atbalsta sistēmas izveide” īstenošanu Nr. 4.2.2.3/1/24/I/001 (turpmāk tekstā – Projekts),

noslēdz šādu sadarbības līgumu (turpmāk tekstā – Līgums):

1. **LĪGUMA PRIEKŠMETS**
   1. Puses Projekta ietvaros nodrošina savstarpēju sadarbību atbilstoši Līguma un normatīvo aktu prasībām, vienojoties par sekojošo:
      1. Sadarbības partneris, ievērojot SAM MK noteikumu 14.punktu, 21.2., 21.3. un 21.6. apakšpunktu, Projekta ietvaros īsteno šādas darbības:

1.1.1.1. Atbilstoši Projektā piešķirtajam pašvaldības metodiķu slodžu skaitam, izveido pašvaldības metodiķu tīklu, kas nodrošinās profesionālo atbalstu visās mācību jomās vai mācību priekšmetos un izglītības darba īstenošanas aspektos vispārējā izglītībā pašvaldības līmenī. Pieejamā finansējuma ietvaros Sadarbības partneris piedāvā profesionālo atbalstu juridisku personu dibinātajām izglītības iestādēm pašvaldībā.

1.1.1.2. plāno un īsteno pedagogu profesionālā atbalsta pasākumus Sadarbības partnera dibināto vispārējās un profesionālās izglītības iestāžu pedagogiem profesionālā atbalsta nodrošināšanai~~,~~ tai skaitā organizējot dažāda veida profesionālās pilnveides mācības (kursi, semināri, praktiskas darbnīcas, supervīzijas, mentora konsultācijas u.c.). Sadarbības partneris profesionālā atbalsta pasākumos var iesaistīt arī citu pašvaldībā esošo juridisku personu dibināto izglītības iestāžu pedagogus. Pēc profesionālā atbalsta saņemšanas Sadarbības partneris paredz pasākumus projektā iegūto zināšanu un pieredzes pārnesei atbilstošās izglītības jomas pedagogiem.

1.1.1.3.plāno un īsteno izglītojamo izcilības veicināšanas atbalsta pasākumus vispārizglītojošos mācību priekšmetos reģionālā līmenī, kā arī veicina izglītojamo dalību nacionālā un starptautiskā līmenī.

1.1.2. Sadarbības partneris, īstenojot Līguma 1.1.1. apakšpunktā norādītās darbības, ievēro Latvijas Nacionālais attīstības plānā 2021.-2027. gadam, Izglītības attīstības pamatnostādnēs 2021.-2027. gadam "Nākotnes prasmes nākotnes sabiedrībai", kā arī pašvaldības izglītības ekosistēmas attīstības stratēģijā iekļautos darbības virzienus un iesaistīto pedagogu profesionālā atbalsta vajadzības un uzkrāj datus par pedagogu iesaistes profesionālajā pilnveidē apmēru, profesionālās pilnveides kvalitāti un ietekmi vadlīnijās noteiktajā kārtībā.

1. **PUŠU PIENĀKUMI UN TIESĪBAS**
   1. **Projekta īstenotāja pienākumi:**
      1. īstenot Projekta darbības un nodrošināt to vispārējo vadību atbilstoši Līguma noteikumiem;
      2. savlaicīgi informēt Sadarbības partneri par Projekta aktuālajiem jautājumiem un plānotajiem pasākumiem, kas skar Sadarbības partnera intereses;
      3. nodrošināt Sadarbības partnerim atbalstu un nepieciešamo palīdzību šī Līguma ietvaros;
      4. kompensēt Sadarbības partnerim ar Projekta atbalstāmo darbību īstenošanu saistītos attiecināmos izdevumus atbilstoši Līguma nosacījumiem;
      5. nekavējoties, bet ne vēlāk kā 3 (trīs) darba dienu laikā, informēt Sadarbības partneri par jebkādu notikumu, kas varētu izraisīt īslaicīgu vai galīgu Projekta izbeigšanu vai citas izmaiņas Projektā;
      6. apstrādājot Sadarbības partnera iesniegtos personu datus, ievērot normatīvajos aktos par personu datu aizsardzību noteiktās prasības kā arī ievērot 2016. gada 27. aprīļa Eiropas Parlamenta un Padomes Regulā (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) noteikto;
      7. veikt citus normatīvajos aktos noteiktos pienākumus veiksmīgai Projekta darbību īstenošanai.
   2. **Projekta īstenotāja tiesības:**
      1. pieprasīt Sadarbības partnerim iesniegt nepieciešamo informāciju par Projekta darbību īstenošanas gaitu, ierasties darbību izpildes vietās un veikt visas nepieciešamās pārbaudes;
      2. konstatējot Projekta ieviešanā kādas aktivitātes, darbības, vai izdevumu neatbilstību normatīvajiem aktiem vai Līguma noteikumiem, uzdot Sadarbības partnerim novērst neatbilstības Projekta īstenotāja noteiktajā termiņā;
      3. apturēt finansējuma piešķiršanu Sadarbības partnerim un atgūt nepamatoti apstiprināto un izmaksāto finansējumu, ja Sadarbības partnera vainas dēļ finansējuma uzraudzības iestādes veic finanšu korekcijas, samazinot Projekta attiecināto izmaksu apjomu;
      4. ne vēlāk kā līdz kārtējā gada 1. novembrim pārskatīt Sadarbības partnerim pieejamā finansējuma apmēru no nākamā gada 1.janvāra, ievērojot Sadarbības partnerim pieejamā finansējuma apguves un plānoto pasākumu īstenošanas progresu, un Valsts izglītības informācijas sistēmas datus par pedagogu skaitu kārtējā mācību gada 1.septembrī;
      5. brīvi rīkoties ar jebkādu informāciju saistībā ar Projekta ieviešanu, īpaši tā publicitātes vai informācijas izplatīšanas nolūkā, ievērojot attiecīgās informācijas raksturu, tajā skaitā nosacījumus ierobežotas pieejamības informācijas izplatīšanai;
      6. šī Līguma ietvaros pieprasīt Sadarbības partnerim iesniegt pārbaudei dokumentus, kuri attiecināmi uz Projekta darbību īstenošanu;
      7. izmantot citas normatīvajos aktos un Līgumā paredzētās tiesības.
   3. **Sadarbības partnera pienākumi:**
      1. Projekta darbību īstenošanā, ievērot normatīvo aktu prasības, kā arī Finanšu ministrijas, Izglītības un zinātnes ministrijas, Centrālās finanšu un līgumu aģentūras un citu Eiropas Savienības fondu vadībā iesaistīto institūciju attiecināmās vadlīnijas un metodikas;
      2. piedalīties Projekta darbību īstenošanā atbilstoši Līguma noteikumiem;
      3. līdz kārtējā gada 1. septembrim sadarbībā ar Projekta īstenotāju definēt Sadarbības partnera pašvaldībā sasniedzamos rezultātus mācību gadam;
      4. nodrošināt Projektā definēto Sadarbības partnera rezultātu sasniegšanu;
      5. sadarboties ar Projekta īstenotāju un ar tā par Līguma izpildi deleģēto atbildīgo kontaktpersonu;
      6. Projekta īstenošanas laikā un Projekta īstenotāja paziņotajā dokumentu glabāšanas termiņā nodrošināt visu ar Projekta īstenošanu saistīto dokumentu glabāšanu, jebkuru ar Projektu saistīto sarakstes dokumentu, iepirkuma dokumentācijas, Projektā noslēgto līgumu, veikto darbu, piegāžu un sniegto pakalpojumu apliecinošu dokumentu, veikto maksājumu apliecinošo dokumentu oriģinālu vai to atvasinājumu ar juridisku spēku glabāšanu atbilstoši Regulas 2021/106012[[1]](#footnote-1) 82. pantam un nodrošināt dokumentu kopiju iesniegšanu vai uzrādīšanu Projekta īstenotāja noteiktajā termiņā;
      7. nodrošināt Projekta uzraudzībai nepieciešamo datu un rādītāju uzkrāšanu, apkopošanu un iesniegšanu Projekta īstenotājam, tai skaitā datus par Sadarbības partnera sasniegtiem rezultāta rādītājiem.
      8. Projekta īstenotāja noteiktajā termiņā, kas nav īsāks par 5 (piecām) darba dienām, sniegt nepieciešamo informāciju Projekta darbību īstenošanai un nodrošināt pieprasīto pārskatu un atskaišu sagatavošanu;
      9. ne vēlāk kā 3 (trīs) darba dienu laikā ziņot Projekta īstenotājam par jebkuru notikumu, kas varētu izraisīt īslaicīgu vai galīgu Projekta izbeigšanu vai citas izmaiņas Projekta ieviešanā vai darbību īstenošanā;
      10. ievērot atskaišu iesniegšanas un citu ar informācijas iesniegšanu saistītu kārtību atbilstoši šī Līguma nosacījumiem;
      11. sagatavot un iesniegt Projekta īstenotājam finansēšanas plānu Līgumā noteiktajos termiņos;
      12. iesaistīties Projekta ieviešanā ar Sadarbības partnera valdījumā vai īpašumā esošu mantu, intelektuālo īpašumu, finansējumu vai cilvēkresursiem atbilstoši šī Līguma nosacījumiem;
      13. līdz attiecīgā mēneša 25. (divdesmit piektais) datumam sagatavot un iesniegt  Projekta īstenotājam pasākumu grafiku nākamajam mēnesim, iekļaujot informāciju par plānoto pasākumu norises vietu un laiku;
      14. piedalīties un prezentēt Sadarbības partnera Projekta īstenoto atbalstāmo darbību rezultātus Projekta publicitātes pasākumos;
      15. nodrošināt komunikācijas un vizuālās identitātes prasības saskaņā ar regulas Nr. 2021/1060 47. un 50. pantu un normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā;
      16. ievērot Projekta darbību īstenošanas vadlīnijas sadarbības partneriem (turpmāk – Vadlīnijas) un nodrošināt to ievērošanu Projekta darbību īstenošanas procesā;
      17. savā tīmekļvietnē ne retāk kā reizi trijos mēnešos ievietot aktuālu informāciju par Projekta īstenošanu;
      18. nodrošināt dubultā finansējuma riska novēršanu, lai Projekta ietvaros plānotais atbalsts nepārklātos ar citiem valsts un ārvalstu finanšu atbalsta instrumentiem, kā arī nodrošināt demarkāciju ar citiem līdzīgiem vai saistītiem projektiem;
      19. apstrādājot personu datus, ievērot normatīvajos aktos par personu datu aizsardzību noteiktās prasības kā arī ievērot Vispārīgajā datu aizsardzības regulā noteikto;
      20. nodrošināt, ka Projekta darbību īstenošanas ietvaros uzkrātie personu dati tiek uzglabāti tādu laikposmu, kādu nosaka Vienošanās par Projekta īstenošanu. Beidzoties fizisko personu datu uzglabāšanas termiņam, ko nosaka minētā Vienošanās, dati tiek dzēsti;
      21. nodrošināt Sadarbības partnera un Sadarbības partnera Projekta īstenošanā iesaistīto atbalsta sniedzēju interešu konflikta neesamību saskaņā ar Eiropas Parlamenta un Padomes 2018. gada 18. jūlija Regulas (ES, Euratom) Nr. 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 prasībām;
      22. pēc Projekta uzraugošo institūciju informācijas pieprasījuma nodrošināt brīvu piekļuvi grāmatvedības un finanšu dokumentiem, kas saistīti ar Projekta īstenošanu, kā arī citiem nepieciešamajiem dokumentiem, informācijai, finanšu līdzekļiem, telpām un citām materiālām vērtībām, kas attiecas uz veicamo pārbaudi vai auditu;
      23. pārzināt Projektā ietverto informāciju par Projektu kopumā un izprast savu atbildību Projekta īstenošanā, kontrolēt Līguma izpildi un uzņemties atbildību par Līgumā paredzēto saistību izpildi;
      24. uzņemties atbildību par Projekta īstenošanas gaitā no savas puses pieļautajiem pārkāpumiem un atlīdzināt Projekta īstenotājam visus to rezultātā radušos zaudējumus, tai skaitā trešo personu nodarītos zaudējumus, kurus Sadarbības partneris Līguma ietvaros piesaistījis Projekta darbību īstenošanas nodrošināšanai;
      25. veikt citas tiesību aktos noteiktās darbības veiksmīgai Projekta darbību īstenošanai.
   4. **Sadarbības partnera tiesības:**
      1. rīkoties ar informāciju saistībā ar Projektu īpaši tā publicitātes vai informācijas izplatīšanas nolūkā, ievērojot attiecīgās informācijas raksturu, tai skaitā nosacījumus ierobežotas pieejamības informācijas izplatīšanai;
      2. pieprasīt un saņemt Projekta ieviešanai nepieciešamo informāciju no Projekta īstenotāja;
      3. saņemt attiecināmo izdevumu kompensāciju atbilstoši Līgumā noteiktai kārtībai.
2. **PROJEKTA IZMAKSAS**
   1. Projekta izmaksas ir attiecināmas, ja tās Pusēm ir faktiski radušās Projekta īstenošanas laikā un atbilst šī Līguma nosacījumiem, SAM MK noteikumu un citu Eiropas Savienības un Latvijas Republikas tiesību aktu prasībām.
   2. Sadarbības partneris plāno Projekta izdevumus, ievērojot Finanšu ministrijas 2023. gada 25. septembra vadlīnijas Nr.12. “[Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.–2027.gada plānošanas periodā”](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda).
   3. Sadarbības partnerim izmaksas ir attiecināmas no Līguma noslēgšanas brīža.
   4. Projekta īstenotājam ir tiesības samazināt vai apturēt Projekta kopējo attiecināmo izmaksu finansējumu, uz ko pretendē Sadarbības partneris, atbilstoši Projekta faktiskajam īstenošanas apjomam, ja Sadarbības iestāde vai cita Eiropas Savienības fondu vadībā iesaistītā institūcija konstatē, ka Projekts nav īstenots, ir īstenots daļēji, novēloti vai nepietiekamā kvalitātē vai kā citādi neatbilst Līguma noteikumiem.
   5. Ja Projekta īstenošanas laikā Sadarbības partnerim rodas izmaksas, kuras nav attiecināmas atbilstoši Līguma 3.1. un 3.2.apakšpunktā noteiktajām prasībām, tad šīs izmaksas (starpību) sedz Sadarbības partneris no saviem līdzekļiem.
   6. Ja Sadarbības partnerim rodas Līguma 3.4.apakšpunktā noteiktās izmaksas, un Projekta īstenotājam nav iespējams tās ieturēt, Projekta īstenotājs rakstiski informē Sadarbības partneri par termiņu, kurā atmaksājama Sadarbības partnera veikto neatbilstošo izdevumu atmaksa Projekta īstenotājam.
   7. Piegāžu un pakalpojumu (t.sk. uzņēmumu) līgumos, kas tiek finansēti no Projekta attiecināmajām izmaksām, avansa maksājumus var paredzēt ne vairāk kā 20 (divdesmit) procentu apmērā no attiecīgā līguma summas.
3. **FINANSĒJUMA PIEŠĶIRŠANAS UN** **MAKSĀJUMU VEIKŠANAS KĀRTĪBA**

4.1. Projekta īstenotājs saskaņā ar Vadlīnijās noteiktajiem aprēķina kritērijiem Līguma 1.1.1. apakšpunktā noteikto darbību īstenošanai piešķir Sadarbības partnerim finansējumu atbilstoši pielikumā iekļautajam aprēķinam.

4.2. Sadarbības partneris, 10 (desmit) darba dienu laikā no Līguma noslēgšanas dienas iesniedz Projekta īstenotājam apstiprināšanai finansēšanas plānu kalendārajam gadam (turpmāk – finansēšanas plāns). Projekta īstenotājs ne vēlāk kā 30 (trīsdesmit) dienu laikā izskata Sadarbības partnera iesniegto finansēšanas plānu. Ja Projekta īstenotājs iesniegtajā finansēšanas plānā konstatē nepilnības, Projekta iesniedzējs lūdz Sadarbības partnerim iesniegt precizējumus, norādot precizējumu iesniegšanas termiņu ne ilgāk kā 5 (piecas) darba dienas no dienas, kad paziņojums par precizējumu iesniegšanu nosūtīts.

4.3. Sadarbības partneris iesniedz Projekta īstenotājam finansēšanas plāna grozījumus vai precizējumus ne vēlāk kā 10 (desmit) darba dienas pirms plānotā finansējuma izlietojuma atskaites iesniegšanas dienas.

4.4. Projekta īstenotājs pārskaita Sadarbības partnerim avansu 80 % (astoņdesmit procenti) apmērā no summas, kas norādīta Sadarbības partnera iesniegtajā un apstiprinātajā finansēšanas plānā atbilstoši šī Līguma 4..apakšpunktam.

4.5. Norēķini ar Sadarbības partneri par atlikušajām Finansēšanas plānā norādītā perioda izmaksām tiek veikti, atbilstoši Sadarbības partnera faktiskajiem izdevumiem par Finansēšanas plānā norādīto periodu pēc tam, kad ir saņemts Centrālās finanšu un līgumu aģentūras apstiprinājums par kalendārā gada pēdējā ceturkšņa maksājumu pieprasījumā iekļauto izdevumu attiecināšanu.

4.6. Sadarbības partneris norēķinu veikšanai atver Valsts kasē atsevišķu norēķinu kontu. Informāciju par atvērto norēķinu kontu Valsts kasē Sadarbības partneris iesniedz Projekta īstenotājam piecu darba dienu laikā no konta atvēršanas dienas.

4.7. Līguma 4.1. apakšpunktā noteiktais finansējums, tai skaitā Līguma 4.5.apakšpunktā noteiktais avanss atbilstoši šī Līguma nosacījumiem tiek piešķirts, pārskaitot to uz Sadarbības partnera norādīto bankas kontu. Samaksa tiek uzskatīta par veiktu brīdī, kad ir veikts naudas pārskaitījums uz Sadarbības partnera norādīto bankas kontu.

4.8. Puses nodrošina grāmatvedības un finanšu pārskatu un citu dokumentu atbilstību Līguma un Latvijas Republikas spēkā esošo normatīvo aktu prasībām. Projekta īstenotājs šim nolūkam var pieprasīt papildu informāciju, dokumentus un pierādījumus no Sadarbības partnera.

4.9. Sadarbības partneris nodrošina atsevišķu grāmatvedības uzskaiti vai atbilstošu uzskaites kodu sistēmu attiecībā uz visiem ar Projekta saistītajiem darījumiem tā, lai izdevumi būtu identificējami, nodalīti no pārējām izmaksām un pārbaudāmi, un tos apliecina attiecīgi attaisnojuma dokumentu oriģināli.

4.10. Sadarbības partneris nodrošina, ka visā ar Projekta darbību īstenošanu un no Līguma izrietošo saistību izpildi saistītajā dokumentācijā (tajā skaitā, līgumos, rīkojumos, rēķinos, citos līdzvērtīgos samaksu apliecinošos grāmatvedības dokumentos) tiek precīzi norādīts Projekta nosaukums un numurs, savukārt līgumos un rīkojumos papildus būtu iekļauta atsauce, ka attiecīgais Projekts tiek līdzfinansēts no Eiropas Sociālā fonda Plus finanšu līdzekļiem.

4.11. Sadarbības partneris reizi mēnesī līdz katra mēneša 15. (piecpadsmitajam) datumam iesniedz Projekta īstenotājam finanšu atskaiti atbilstoši Projekta īstenotāja sagatavotajai formai par īstenotajām aktivitātēm un izlietoto finansējumu.

4.12. Sadarbības partneris Līguma 4.12. apakšpunktā noteiktajai finanšu atskaitei pielikumā pievieno visus izdevumus pamatojošos dokumentus (rēķinus, faktūrrēķinus, pavadzīmes čekus, kvītis, avansa norēķinus u.c.) un visus pārējos attaisnojuma dokumentus (līgumus, rīkojumus, pieņemšanas nodošanas aktus, darba laika uzskaites tabulas, darba laika noslodzes veidlapas, Valsts kases konta pārskatus, u.c.), kas pamato Projekta ietvaros veiktos izdevumus atbilstoši Finanšu ministrijas 2023. gada 25. septembra vadlīnijas Nr.12. “[Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.–2027.gada plānošanas periodā”](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda) noteiktajām prasībām, kā arī iepirkumu procedūru dokumentāciju. Iesniedzot atrunātos nodevumus, Sadarbības partneris tiem pievieno pieņemšanas - nodošanas aktu, kuru paraksta Pušu pilnvarotās personas.

4.13. Sadarbības partnera sagatavotās Finanšu atskaites un izmaksu pamatojošo dokumentu iesniegšanas atbilstības pārbaude un precizēšana tiek veikta atbilstoši Vadlīnijām.

4.14. Ja tiek konstatētas nepilnības atskaites perioda nodevumā vai gala nodevumā, Projekta īstenotājs lūdz Sadarbības partnerim novērst nepilnības, savstarpēji vienojoties par precizējumu veikšanas saturu un termiņu. Ja vienošanos nav iespējams panākt, Projekta īstenotājs ir tiesīgs neizmaksāt Līguma 4.5.apakšpunktā noteikto finansējuma summu līdz brīdim, kamēr Puses nav atrisinājušas vai vienojušās par nepilnību novēršanu.

**5. PUBLISKO IEPIRKUMU VEIKŠANAS KĀRTĪBA**

* 1. Publiskos iepirkumus (turpmāk-iepirkums) Sadarbības partneri veic atklātā, pārredzamā, nediskriminējošā un konkurenci nodrošinošā procedūrā saskaņā ar normatīvajiem aktiem publisko iepirkumu jomā, izvērtējot iespējas iepirkumiem piemērot sociāli atbildīgu publisko iepirkumu un inovatīvu publisko iepirkumu. Projekta ietvaros ir atbalstāma vides prasību un inovatīva risinājuma integrēšana preču un pakalpojuma iepirkumos (zaļais publiskais iepirkums un inovāciju publiskais iepirkums).
  2. Sadarbības partneris, organizējot iepirkumus, nodrošina nediskriminācijas, savstarpējās atzīšanas, atklātības un vienlīdzīgas attieksmes principu ievērošanu, kā arī piegādātāju brīvu konkurenci atbilstoši līgumam par Eiropas Savienības darbību.
  3. Sadarbības partneris iepirkumu Projekta vajadzībām veic atbilstoši Publisko iepirkumu likumā, kā arī citos normatīvajos un tiesību aktos un Iepirkumu uzraudzības biroja vadlīnijās un skaidrojumos noteiktajām prasībām. Sadarbības partneris nodrošina atbilstošas publiskā iepirkuma procedūras organizēšanu, tai skaitā atbilstošas dokumentācijas sagatavošanu, iepirkumu līgumu slēgšanu un iepirkto pakalpojumu ieviešanas uzraudzību pēc iepirkuma līguma noslēgšanas.
  4. Sadarbības partneris pēc Projekta īstenotāja pieprasījuma pirms iepirkuma uzsākšanas iesniedz pārbaudei plānotā iepirkuma dokumentāciju vai iepirkuma līguma projektu, ja Finansējuma saņēmējs vai Centrālā finanšu un līgumu aģentūra, pārbaudot Sadarbības partnera iepriekš iesniegto informāciju un dokumentāciju, ir konstatējuši dubultā finansējuma vai neattiecināmu izdevumu riskus.
  5. Sadarbības partneris aizpilda iepirkuma dokumentācijas atbilstības pašpārbaudes lapu un iepirkuma norises atbilstības pašpārbaudes lapu, kas pieejama Sadarbības iestādes tīmekļa vietnē www.cfla.gov.lv, par katru iepirkumu, kura līgumcena sasniedz robežu, no kuras iepirkums ir jāveic saskaņā ar Publisko iepirkumu likumu. Aizpildītu iepirkuma dokumentācijas atbilstības pašpārbaudes lapu un iepirkuma norises atbilstības pašpārbaudes lapu Sadarbības partneris iesniedz Projekta īstenotājam kopā ar finanšu atskaiti.
  6. Par katru iepirkuma norisi, tai skaitā attiecībā uz zemsliekšņa iepirkumiem, tiek nodrošināta dokumentācija, kas atspoguļo iepirkuma vai iepirkuma procedūras norisi.Sadarbības partneris Projekta īstenotāja pieprasījumā norādītajā termiņā iesniedz visu ar publisko iepirkumu organizēšanu saistīto dokumentāciju.
  7. Ja paredzamā iepirkuma līgumcena nesasniedz robežu, no kuras iepirkums jāveic saskaņā ar Publisko iepirkumu likumu, Sadarbības partneris pirms iepirkuma līguma noslēgšanas veic un dokumentē tirgus izpēti. Tirgus izpētei var izmantot savu iepriekšējo pieredzi, attiecīgās jomas ekspertu vērtējumu, interneta resursus, potenciālo līguma izpildītāju aptaujas un citas metodes atbilstoši Iepirkumu uzraudzības biroja vadlīnijām.
  8. Pēc Projekta īstenotāja pieprasījuma, Sadarbības partneris savā iepirkumu komisijā iekļauj Projekta īstenotāja pilnvarotu pārstāvi.

1. **PROJEKTA ILGTSPĒJA UN AUTORTIESĪBAS** 
   1. Puses apņemas Projekta darbību rezultātā radītās vērtības uzglabāt un izmantot Projektā paredzētajiem mērķiem 5 (piecus) gadus pēc Projekta noslēguma pārskata apstiprināšanas.
   2. Ja Līguma izpildes rezultātā tiek radīti autortiesību objekti, Sadarbības partneris nodrošina, ka autoru mantiskās tiesības uz Līguma izpildes rezultātā radītajiem autortiesību objektiem, kas noteiktas Autortiesību likuma 15.pantā, pāriet vienīgi Projekta īstenotājam (Izņēmuma licence).
   3. Līguma 6.2. un 6.3.apakšpunktā noteiktās iegūtās autoru mantiskās tiesības Projekta īstenotājam tiek nodotas uz 99 gadiem, un Projekta īstenotājs var tās izlietot visā pasaulē.
   4. Sadarbības partneris apņemas nodrošināt, ka autoru personiskās tiesības netiks izmantotas tādā veidā, kas varētu traucēt vai ierobežot Līguma izpildes rezultātā radīto autortiesību objektu izmantošanu atbilstoši Projekta īstenotāja vajadzībām (tai skaitā Projekta īstenotājs vai viņa noteiktās trešās personas var nodevumos izdarīt jebkādus pārveidojumus, grozījumus, papildinājumus u.c. izmaiņas bez atsevišķas saskaņošanas ar autoru/iem).
   5. Sadarbības partneris apliecina, ka Līgumu izpildē netiks aizskartas trešo personu autortiesības. Ja trešā persona vērš prasījumu par autortiesību pārkāpumu pret Projekta īstenotāju par Līguma ietvaros radīto autortiesību objektu, tad Projekta īstenotājs par prasījumu nekavējoties rakstveidā informē Sadarbības partneri un Sadarbības partneris nodrošina sekojošu rīcību:
      1. nekavējoties novērš jebkādu trešo personu tiesību aizskārumu un/vai;
      2. pēc Projekta īstenotāja pieprasījuma par saviem līdzekļiem aizstāv Projekta īstenotāju trešo personu prasībās par intelektuālo tiesību aizskārumu un/vai;
      3. sedz Projekta īstenotāja izdevumus un zaudējumus, kas rodas saistībā ar trešo personu intelektuālo tiesību aizskārumu vai trešo personu celtajām prasībām par intelektuālo tiesību aizskārumu.
   6. Visi Līguma izpildes ietvaros Projekta īstenotājam iesniegtie materiāli un dokumenti kļūst par Pasūtītāja īpašumu.
2. **KONFIDENCIALITĀTE**

Puses apņemas neizpaust no citas personas vai citām Projektā iesaistītajām personām Projekta darbību īstenošanas gaitā saņemtu konfidenciāla rakstura informāciju, kas Pusei kļuvusi zināma Projekta ieviešanas gaitā. Informācija nav uzskatāma par konfidenciālu, ja tā ir publiski pieejama saskaņā ar Latvijas Republikas normatīvajiem aktiem.

1. **NEPĀRVARAMA VARA**
   1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma spēkā stāšanās, ja Puse par šādu apstākļu iestāšanos ir informējusi otru Pusi 5 (piecu) darba dienu laikā no šādu apstākļu rašanās dienas. Šajā gadījumā Līgumā noteiktie termiņi tiek pagarināti attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet tiek ņemts vērā Projekta ieviešanas noteiktais pieļaujamais ilgums.
   2. Par nepārvaramas varas apstākļiem tiek ziņots rakstveidā, ziņojumā jānorāda, kādā termiņā ir iespējama un paredzama Līguma saistību izpilde, un pēc otras Puses pieprasījuma papildus jāiesniedz izziņa, kuru izsniegusi kompetenta institūcija un kura satur minēto nepārvaramas apstākļu darbības apstiprinājumu un to raksturojumu.
   3. Ar nepārvaramas varas apstākļiem Puses saprot dabas stihijas (ugunsgrēks, plūdi, vētra u. tml.), valdības izraisītās akcijas, politiskās un ekonomiskās blokādes un citi, no Pusēm pilnīgi neatkarīgi radušies ārkārtēja rakstura negadījumi, ko Pusēm nebija iespējas ne paredzēt, ne novērst.
   4. Pusei, kura atsaucas uz nepārvaramas varas apstākļiem ir jāpierāda, ka tai nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst.
   5. Gadījumā, ja nepārvaramas varas apstākļi turpinās ilgāk nekā 30 (trīsdesmit) kalendārās dienas, Puses vienojas par tālāku Līguma saistību izpildes kārtību.
2. **LĪGUMA TERMIŅŠ UN GROZĪJUMI**
   1. Līgums stājas spēkā tā parakstīšanas brīdī un ir spēkā līdz 2029.gada 31.augustam vai Līgumā noteikto saistību pilnīgai izpildei.
   2. Jebkuri Līguma grozījumi un papildinājumi stājas spēkā to abpusējas parakstīšanas brīdī un ir neatņemama Līguma sastāvdaļa.
   3. Ja kāds no Līguma noteikumiem pilnīgi vai daļēji zaudē spēku, Puses apņemas aizvietot spēkā neesošo noteikumu ar spēkā esošu noteikumu, kas būs pēc iespējas tuvāks Līguma priekšmetam un Projekta mērķim.
   4. Ja viens vai vairāki Līguma noteikumi jebkādā veidā kļūst par spēkā neesošiem vai pretlikumīgiem, tas un neietekmē pārējo Līguma noteikumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar normatīvajiem aktiem
3. **ATBILDĪBA UN KĀRTĪBA, KĀDĀ ATGŪST NEATBILSTOŠI VEIKTOS IZDEVUMUS** 
   1. Puses ir savstarpēji atbildīgas par savu Līgumā un tā pielikumos noteikto saistību neizpildīšanu vai nepienācīgu izpildi. Par nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi ir radušies.
   2. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.
4. **STRĪDU RISINĀŠANAS KĀRTĪBA**

Strīdus, kas rodas Līguma darbības laikā, Puses risina savstarpējā pārrunu ceļā. Ja vienošanās pārrunu ceļā netiek panākta 30 (trīsdesmit) dienu laikā, strīdi tiek risināti saskaņā ar Latvijas Republikas normatīvajos aktos noteikto kārtību.

1. **CITI NOTEIKUMI**
   1. Sadarbības partneris Līguma darbības laikā nodrošina, ka Sadarbības partnerim nodotās ar Projekta īstenošanu tiesības un pienākumi netiek nodoti citai personai.
   2. Ātrākas un efektīvākas sadarbības nodrošināšanai, Līguma ietvaros Puses vienojas, ka visa veida informācija un savstarpēja komunikācija notiek elektroniski, izņemot gadījumus, kad saskaņā ar Līgumu iesniedzami rakstveida dokumenti, kā arī domstarpību vai konceptuālu lēmumu pieņemšanas gadījumos.
   3. Līgums ir saistošs Pusēm un to tiesību un saistību pārņēmējiem.
   4. Puses Līguma darbības laikā iespējami īsā laikā viena otru informē par savu rekvizītu un kontaktpersonu maiņu un uzņemas visu atbildību par sekām, kas radīsies, pārkāpjot šo noteikumu.
   5. Jebkura korespondence, kas tiek nosūtīta otrai Pusei pa pastu, ir uzskatāma par saņemtu septītajā dienā, skaitot no tās pastā iesniegšanas dienas. Jebkura informācija, kas nosūtīta uz otras Puses noteiktās kontaktpersonas vai Puses (iestādes) oficiālo e-pastu, uzskatāma par saņemtu tās nosūtīšanas dienā.
   6. Jautājumos, kas nav atrunāti Līgumā, Puses vadīsies pēc spēkā esošajiem Latvijas Republikas normatīvajiem aktiem. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
   7. Puses vienojas, ka visus ar Projekta ieviešanu un darbību īstenošanu saistītos jautājumus risinās un informācijas apmaiņu veiks Pušu noteiktas kontaktpersonas:
      1. no Projekta īstenotāja puses: \_\_\_\_\_\_\_\_\_\_\_\_\_\_\_\_\_\_\_\_\_\_ tālrunis: \_\_\_\_\_\_\_\_\_\_\_\_\_\_,

e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_;

* + 1. no Sadarbības partnera puses: \_\_\_\_\_\_\_\_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_\_\_\_\_\_; e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_.
  1. Līgums parakstīts elektroniski ar drošu elektronisku parakstu, kas satur laika zīmogu. Līguma datums ir pēdējā parakstītāja pievienotā laika zīmoga datums un laiks. Pusēm Līguma oriģināls pieejams elektroniska dokumenta veidā. Līguma pielikums ir neatņemama Līguma sastāvdaļa.

1. **PUŠU REKVIZĪTI UN PARAKSTI**

|  |  |
| --- | --- |
| Projekta īstenotājs  **Valsts izglītības attīstības aģentūra** | Sadarbības partneris |
| Reģ. Nr. 90001800413 |  |
| Juridiskā adrese Vaļņu ielā 1,  Rīga, LV-1050 |  |
| Maksātāja iestāde Valsts kase  Kods TRELLV22 |  |
| Konta Nr. LV08TREL215020315200B |  |

I.Ozola

1. Eiropas Parlamenta un Padomes 2021. gada 24. jūnija Regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai. [↑](#footnote-ref-1)