**Ziņojums par Limbažu novada teritorijas plānojuma 1.redakcijas**

**un SIVN Vides pārskata projekta publisko apspriešanu**

**(kopsavilkums)**

# **Publiskās apspriešanas norise**

Pamatojoties uz Limbažu novada domes 2024. gada 19. decembra lēmumu Nr. 911 (protokols Nr.22, 5.) “Par Limbažu novada teritorijas plānojuma 1.redakcijas nodošanu publiskai apspriešanai un institūciju atzinumu saņemšanai”, tika organizēta Limbažu novada teritorijas plānojuma (1.0.) redakcijas publiskā apspriešana.

Vienlaicīgi norisinājās arī Limbažu novada teritorijas plānojuma stratēģiskā ietekmes uz vidi novērtējuma (turpmāk – SIVN) Vides pārskata projekta sabiedriskā apspriešana, ko organizēja SIVN veicējs SIA “Grupa93”.

Publiskā apspriešana sākotnējā termiņa ietvaros norisinājās no 2025. gada 21. janvāra līdz 4. martam (6 nedēļas). Ņemot vērā konstatētos tehniskos traucējumus Telpiskās attīstības plānošanas informācijas sistēmas (TAPIS) ģeoportālā GeoLatvija.lv darbībā, kas pēdējā apspriešanas termiņa nedēļā bija apgrūtinājusi sabiedrībai iespēju iepazīties un apspriežamajiem dokumentiem un iesniegt priekšlikumu šajā vietnē, apspriešanas termiņš tika pagarināts vēl par 2 nedēļam[[1]](#footnote-1) - t.i. līdz 18. martam, kopumā publisko apspriešanu nodrošinot 8 nedēļas.

Paziņojumi par teritorijas plānojuma 1.redakcijas un SIVN Vides pārskata publisko apspriešanu, sabiedrības līdzdalības un viedokļu iesniegšanas iespējām bija publicēti:

* portālā Ģeolatvija, sadaļā “Plānošanas dokumenti” *https://geolatvija.lv/geo/tapis#document\_26405,*
* pašvaldības mājas lapā: *https://www.limbazunovads.lv/lv/jaunums/pazinojums-par-limbazu-novada-teritorijas-planojuma-1redakcijas-un-strategiska-ietekmes-uz-vidi-novertejuma-vides-parskata-projekta-publisko-apspriesanu*, tostarp visu apspriešanas paziņojumu uzturot kā aktualitāti,
* Limbažu novada pašvaldības informatīvā izdevuma “Limbažu Novada Ziņas” 9.janvāra izdevumā

*https://www.limbazunovads.lv/lv/media/43956/download?attachment,*

* Limbažu novada pašvaldības sociālo tīklu kontos,
* Vidzemes reģionālajā televīzijā:

*https://retv.lv/raidijumi/limbazu-novads-rada-un-dara/limbazu-novads-rada-un-dara-19012025/*

*https://www.facebook.com/watch/?v=581521904762022*

* informatīvā planšete Limbažu novada pašvaldības centrālās administrācijas vestibilā, kā arī pašvaldības pakalpojumu sniegšanas centros.

*Papildus informācija tika sniegta arī laikrakstā “Auseklis”, februāra izdevumā (Nr. 16).*

Ar Teritorijas plānojuma materiāliem un Vides pārskata projektu no 21.janvāra varēja iepazīties:

* portālā *Ģeolatvija,* sadaļā “Plānošanas dokumenti” <https://geolatvija.lv/geo/tapis#document_26405> ;
* izstrādātāja SIA “Grupa93” tīmekļa vietnē www.[grupa93.lv](https://g93.lv/), sadaļā “Jaunumi”;

-pašvaldības pakalpojumu sniegšanas centros - papīra formātā:

* + - * Ainažu pilsētas un pagasta pakalpojumu sniegšanas centrā, Parka iela 16, Ainažos;
      * Alojas apvienības pārvaldē, Jūras ielā 13, Alojā;
      * Limbažu novada pašvaldībā, Rīgas ielā 16, Limbažos;
      * Salacgrīvas apvienības pārvaldē , Smilšu ielā 9, Salacgrīvā;
      * Staiceles pilsētas un pagasta pakalpojumu sniegšanas centrā, Lielā ielā 7, Staicelē;
      * Skultes pagasta pakalpojumu sniegšanas centrā, "Pagastmāja", Mandegās, Skultes pagastā;
      * Liepupes pagasta pakalpojumu sniegšanas centrā, Mežgravas, Liepupes pagastā.
      * elektroniskā veidā:
* Limbažu novada pašvaldības bibliotēkās;
* Valsts un pašvaldību vienoto klientu apkalpošanas centros (VPVKAC) – Salacgrīvā, Smilšu ielā 9 un Alojā, Jūras ielā 13.

Publiskās apspriešanas sanāksmes notika klātienē ar nodrošinātu iespēju pieslēgties arī attālināti:

* 13. februārī plkst.18.00 Alojas kultūras nams, Jūras iela 13, Aloja, Limbažu novads

[*https://limbazi.webex.com/limbazi/j.php?MTID=mf439196c60c11c0c4d4c0bd7b3327bcc*](https://limbazi.webex.com/limbazi/j.php?MTID=mf439196c60c11c0c4d4c0bd7b3327bcc)

Sanāksmē piedalījās: 40 dalībnieki klātienē, 22 attālināti

* 14. februārī plkst.18.00 Salacgrīvas kultūras centrs, Ostas iela 3, Salacgrīva

[*https://limbazi.webex.com/limbazi/j.php?MTID=medb45a6551b5af8e88149017c6907eb4*](https://limbazi.webex.com/limbazi/j.php?MTID=medb45a6551b5af8e88149017c6907eb4)

Sanāksmē piedalījās: 59 dalībnieki klātienē, 33 attālināti

* 20. februārī plkst.18.00 Limbažu novada pašvaldības ēkas Lielā zāle, Rīgas iela 16, Limbaži *(t.sk. SIVN Vides pārskata sabiedriskās apspriešanas sanāksme).*

[*https://limbazi.webex.com/limbazi/j.php?MTID=m359decb3b763378276bb85050e11561c*](https://limbazi.webex.com/limbazi/j.php?MTID=m359decb3b763378276bb85050e11561c)

Sanāksmē piedalījās: 36 dalībnieki klātienē, 37 attālināti

Kopumā sanāksmes piedalījušies 138 dalībnieki klātienē un 92 attālināti.

Sanāksmju apmeklētājus visvairāk interesējošie jautājumi: vēja elektrostaciju izbūve Limbažu novadā, publiskās piekļuves vietas jūrai (Meleku līcis, Tūja), jautājumi saistībā ar krasta kāpu aizsargjoslas ierobežojumiem, atsevišķu zemes vienību funkcionālais zonējumu un piekļuves jautājumi.

*Sanāksmju protokoli pievienoti 3. pielikumā Sanāksmju ieraksti pieejami pašvaldībā:*: <https://makonis.limbazunovads.lv/nextcloud/s/T3APa3gnCFgHHe2>

Visā publiskās apspriešanas termiņa laikā tika nodrošina iespēja telefonsaziņai ar teritorijas plānojuma izstrādes vadītāju un izstrādātāja SIA “Grupa93” speciālistiem, kā arī klātienes konsultācijas Limbažu novada pašvaldības Nekustamā īpašuma un teritorijas plānojuma nodaļā.

# **Pārskats par personu iesniegumiem**

Publiskās apspriešanas ietvaros, līdz 18.martam (ieskaitot) saņemti 113 iesniegumi, t.sk. 86 iesniegti pašvaldībā, 27 iesniegti, izmantojot Telpiskās attīstības plānošanas informācijas sistēmas (TAPIS) geoportālu GeoLatvija.lv. Apkopojot iesniegumus konstatējams, ka atsevišķi iesniegumi dublējas (iesniegti gan pašvaldībā, gan GeoLatvija.lv), atsevišķi iesniegti atkārtoti (vai savstarpēji papildinot par vienu un to pašu jautājumu), kā arī iesniegumi, kur ar vienādu iesnieguma saturu ir iesniegušas vairākas personas vai personu grupas.

Iesniegumos minēti viedokļi par dažādām tēmām, to vidū starp iesniedzējiem arī savstarpēji pretrunīgi viedokļi un vēlmes. Iesniegumi ar iebildēm saņemti galvenokārt par jautājumiem, kas jau ir izskanējuši iepriekšējos Salacgrīvas novada teritorijas plānošanas procesos un šīs plānojuma redakcijas publiskās apspriešanas sanāksmēs:

* iebildes par publiskajām piekļuvēm jūrai Meleku līcī un Tūjā,
* iebildumi par TIN2 “Teritorija, kurai izstrādājams lokālplānojums” Zaķupītes dabas takas iespēju precizēšanai.

Citu iesniegumu skaitā saņemti viedokļi par:

* piekļuves vietām citviet piekrastē (Randu pļavās), priekšlikumi precizējumiem Ārņos un citviet;
* iebildes un /vai precizējumi par ceļu un ielu trasējumiem, īpašumu skārumu vai piekļuves problemātiku u.tml. (t.sk. Limbažu un Saulkrastu novadu saskares zonā Ziemeļblāzma/Ārņi, Vārzu ciema dienviddaļa, Umurgas pagastā, Vidrižos, Ainažos un citviet);
* iebildes un jautājumi par Limbažu pilsētas paplašināšanas ietekmi teritorija ziemeļu daļā,
* konstatēta pretruna TIAN nosacījumos attiecībā uz alternatīvās energoapgādes iekārtu izmantošana un uzstādīšanas iespējām ārpus ciemiem un pilsētām, Lauksaimniecības teritorijās (L),
* jautājumi par VES ietekmes kompensēšanu un priekšlikumi ainavisko vērtīgo teritoriju papildināšanai VES un saules parku ierobežošanai,
* iebildes pret krasta kāpu aizsargjoslas un ierobežotās saimnieciskās darbības zonas robežām, vēlmes to samazināšanai;
* saņemti priekšlikumi atsevišķu īpašumu funkcionālā zonējuma izmaiņām (galvenokārt saistībā ar vēlmēm apbūves iespējām Savrupmāju apbūvei, Jauktas centru apbūves zonējumam, kā arī atsevišķi iesniegumi Rūpnieciskas apbūves (R2 - derīgo izrakteņu ieguvei) zonējumam u.tml.

Vairāki iesniegumi iesniegti pārstāvot interesentu kopas (biedrība “Jaunkāpas”, biedrība “Tērces 10”, biedrība” Nākotne Ziemeļvidzemē”, zemes īpašnieki Limbažu piepilsētā (“Ķīvītes” u.c. īpašnieki to apkārtnē), zemes īpašnieki Salacgrīvas lauku teritorijā. Par publiskās piekļuves vietas jūrai Meleku līcī jautājumu saņemts “Meleku līcis” kopīpašnieku iesniegums (9 personas), atsevišķas personas iesniegumam pievienota parakstu lapa ar 52 citu personu parakstiem.

Saņemtie iesniegumi ir apkopoti, tālākajā darba procesā tiks detalizēti izvērtēti kontekstā ar institūciju atzinumiem un sniegtas atbildes par to vērā ņemšanu pilnībā vai daļēji, pieņemšanu informāciju vai noraidīšanai (argumentējot pamatojumu), veicot teritorijasplānojuma tālāko pilnveidošanu (2.0. redakcijas sagatavošanu). Iesniegumu iesniedzējiem sniegtas starpatbildes par tālāko plānošanas procesu.

*Saņemto iesniegumu pārskati (1.1.tabula. Pašvaldībā iesniegtie iesniegumi, 1.2. tabula. Iesniegumi, kas iesniegti ģeoportālā Ģeoltavijā.lv iesniegtie iesniegumi) pievienoti Pielikumā Nr.1.1. un Pielikumā Nr.1.2..*

# Pārskats par institūciju atzinumiem

Visām darba uzdevumā iekļautajām institūcijām tika pieprasīts atzinums par teritorijas plānojuma 1.redakciju, vides institūcijām (VVD, VI un DAP) atbilstoši SIVN procedūrai – arī atsauksmes sniegšana par SIVN Vides pārskata projektu.

Laika posmā līdz 21.03.2025. atzinumi saņemti no 27 institūcijām - pārskats par institūciju atzinumiem pievienots Pielikumā Nr.2.

Institūcijas sniegušas atzinumus atbilstoši to kompetencei, iekļaujot gan konstatējumu par plānojuma izskatīšanu un akceptu izstrādātajā redakcijā (VUGD, GASO, Sadales tīkls, LVRTC, BITE), gan norādījušas uz atsevišķiem precizējumu un/vai rekomendācijām pilnveidošanai (lielākā daļa institūciju). Atsevišķos jautājumos saņemtas iebildes (VVD, DAP, LVC ), par kuriem jāturpina diskusijas interešu saskaņošanai tālākajā teritorijas plānojuma izstrādes procesā.

Institūciju atzinumi ir apkopoti, tālākajā darba procesā tiks izvērtēti un sniegti atbildes komentāri par to ņemšanu vērā, iespējamajiem kompromisa risinājumiem, vai pieņemšanai informācijai vai iebilžu noraidīšanai (sniedzot atbilstošu argumentāciju) un sagatavoti priekšlikumi teritorijas plānojuma pilnveidošanai (t.i. 2.0. redakcijai), tostarp organizējot nepieciešamās darba sanāksmes būtiskāko problēmjautājumu kopīgai izskatīšanai (interešu saskares jautājums ar vides institūcijām piekrastē un ĪADT teritorijās, “LVC” kompetences jautājumi u.tml. ).

Ņemot vērā iepriekšminēto, turpināms teritorijas plānojuma izstrādes process, izvērtējot kopsakarā institūciju atzinumus un sabiedrības viedokļus. Teritorijas plānojuma redakcija pilnveidojama, līdztekus pilnveidojot SIVN Vides pārskatu.

Sagatavoja: SIA “Grupa93” projektu vadītāja Sarmīte Lesiņa

Izstrādes vadītāja:

Limbažu novada pašvaldības  
Centrālās pārvaldes  
Nekustamā īpašuma un teritorijas plānojuma nodaļas  
Telpiskās attīstības plānotāja Ilona Zeltiņa

1. Limbažu novada domes 2025. gada 3. marta sēdes lēmums Nr. 152 (protokols Nr.3, 1.), publicēts 03.03.2025. https://geolatvija.lv/geo/tapis#document\_26405 un pašvaldības mājas lapā [↑](#footnote-ref-1)